දෙරටේ සබඳතා ශක්තිමත් කරමින් නිවාස, සෞඛ්‍ය හා ජීවනෝපාය වැනි සංවර්ධන වැඩසටහන් වෙනුවෙන් ඉන්දියාවේ ආධාර ලබාදෙන බව පෙන්වා දුන් ඉන්දීය විදේශ කටයුතු ඇමැතිවරයා ඒ වෙනුවෙන් ඉදිරියටත් ආධාර කිරීමට සූදානම් බව ප්‍රකාශ කළේය.මෙහිදී ශ්‍රී ලංකා රජය හා දෙමළ ජාතික සන්ධානය අතර පවතින සාකච්ඡා සම්බන්ධයෙන් අදහස් පළ කරමින් කියා සිටියේ එම සාකච්ඡා ඉතා සාර්ථක වනු ඇති බවත් ඒ තුළින් ශ්‍රී ලංකාවේ අනාගතයට හොඳ විසඳුමක් ලැබෙනු ඇති බවත්ය.මේ අතර ජනාධිපති මහින්ද රාජපක්ෂ මහතා හමුවී සාර්ථක සාකච්ඡාවක නිරතවූ බව සඳහන් කළ ක්‍රිෂ්ණා මහතා 13 වැනි ආණ්ඩුක්‍රම ව්‍යවස්ථා සංශෝධනය වඩා ඉදිරියට ගිය සංශෝධනයක් වෙනුවෙන් අදහස් පළ කළ බවද කීවේය.ඊට අමතරව ඉන්දු ලංකා ධීවරයන් මුහුණ දෙන ගැටලු සම්බන්ධයෙන් මෑතකදී සාකච්ඡාවක් පැවැති බවත් ඒ මඟින් ධීවර ගැටලුව සාර්ථකව විසඳා ගැනීමට හැකිවනු ඇතැයි තමා බලාපොරොත්තුවන බවත් හෙතෙම සඳහන් කළේය.විදේශ කටයුතු ඇමැති මහාචාර්ය ජී.එල්.පීරිස්, නියෝජ්‍ය ඇමැති නියොමාල් පෙරේරා, විදේශ අමාත්‍යාංශයේ ලේකම් කරුණාතිලක අමුණුගම, මහාභාණ්ඩාගාර ලේකම් ආචාර්ය පී.බී. ජයසුන්දර, ඉන්දියාවේ ශ්‍රී ලංකා මහ කොමසාරිස් ප්‍රසාද් කාරියවසම් හා ශ්‍රී ලංකාවේ ඉන්දීය මහ කොමසාරිස් අශෝක් කේ කාන්ත් මහත්වරු ඇතුළු පිරිසක් මේ අවස්ථාවට එක්ව සිටියහ..